ยาดักจับไขมันมีผลข้างเคียงอย่างไรบ้าง?
ยาดักจับไขมันมีผลข้างเคียงดังนี้


1. อุจจาระเล็ดลอด

ยาดักจับไขมันจะทำให้ไขมันไม่ถูกดูดซึมและถูกขับถ่ายออกมา  อุจจาระจึงมีสภาพเหลว  เมื่อมีแรงดันเกิดขึ้น  เช่น ไอหรือจาม  อุจจาระจะเล็ดลอดออกมาได้ง่าย


2. กลิ่นอุจจาระแรง

ยาดักจับไขมันจะทำให้มีไขมันและน้ำตาลค้างอยู่ในลำไส้  แบคทีเรียจะทำงานหนัก  ทำให้มีปัญหาในเรื่องของกลิ่นที่ไม่พึงประสงค์


3. ระดับวิตามินในเลือดต่ำ

ยาดักจับไขมันจะบล็อกการดูดซึมไขมัน  วิตามินบางชนิดละลายในไขมัน  ได้แก่ วิตามิน A E D และ K  หากทานยาดักจับไขมันต่อเนื่องเป็นเวลานานๆ  ระดับวิตามินในเลือดจะลดลง


4. อาการทางระบบย่อยอาหาร

ยาดักจับไขมันอาจทำให้เกิดอาการท้องอืด  ท้องเสีย  ระบบขับถ่ายผิดปกติไป  เพราะมีแบคทีเรียอยู่และน้ำตาลหรืออะไรก็ตามที่ไม่ถูกย่อย


5. ผลลัพธ์ไม่ชัดเจน

ยาดักจับไขมันสามารถบล็อกไขมันได้แค่ 1 ใน 3  ประสิทธิภาพในการลดน้ำหนักจึงไม่มากเท่ากับที่หลายๆ คนคิด

สรุป

ยาดักจับไขมันมีผลข้างเคียงหลายประการ   ไม่ได้ช่วยเรื่องการลดน้ำหนักที่มีประสิทธิภาพ   และยังคงยืนยันว่าการลดน้ำหนักที่ดีคือการออกกำลังกาย   ควบคุมอาหาร   และปรับพฤติกรรมของตัวเองจะดีที่สุด
อายุรศาสตร์ (อายุรศาสตร์) - Internal Medicine